เตรียมตัวให้พร้อม เริ่มเข้าหาได้
อย่างไรก็ต้องมีการเตรียมตัว คุณจะไม่สามารถทำข้อสอบวิชาคณิตศาสตร์ไม่ได้ถ้าไม่ได้เรียนมา หรือสอบใบขับขี่ไม่ผ่านถ้าไม่เคยไปลงเรียนหรอก ผู้ที่ให้เวลาและนึกถึงวิธีที่จะเอาชนะในคนที่ชอบได้มักจะมีภาษีมากกว่าอยู่แล้ว แยกระหว่างการเตรียมตัวกับเตรียมตัวแบบน่ากลัว คนที่คุณสนใจชอบที่จะได้รับความสนใจที่คุณอยากจะให้เขานั่นแหละ แต่เขาคงไม่อยากให้คุณคิดถึงเขาตลอดเวลาแม้จะผ่านไปสามวันแล้วก็ตาม มันค่อนข้างน่ากลัวอยู่นะ แม้จะมีโอกาสเป็นอย่างนั้นจริงๆ ก็เถอะ! สูดหายใจเข้าลึกๆ และปล่อยตัวทั้งร่างกายให้สบายๆ ถ้าทำในที่ที่ไม่เป็นที่สาธารณะก็จะดีกว่า ให้ทำตัวให้สบายก่อนจะเข้านอน หรือเมื่อกลับมาถึงบ้าน หรือตอนที่ไปอาบน้ำ คุณสามารถข้ามผ่านความกังวล หรือกำจัดมันออกไปได้โดยสิ้นเชิง ด้วยการใช้เวลาไตร่ตรองถึงทางเลือกของคุณก่อนสักครู่ ฝึกที่บ้านก่อนที่จะออกไปพบหน้าคนที่คุณชอบจริงๆ แล้วจะไม่มีความเงียบที่น่าอึดอัดนั้นเอง ใช้เวลาเสียหน่อย โดยเฉพาะถ้าคุณอยากจะสร้างความประทับใจแรกกับใครบางคนที่สำคัญต่อคุณ  ฝึกหน้ากระจก คุณคงอยากมั่นใจว่าตัวเองกำลังจะพูดอะไรออกไป แต่อย่าให้มันดูเป็นการท่องบทซ้อมเกินไปล่ะ ให้จินตนาการถึงสถานการณ์หลายๆ อย่างที่คุณมีโอกาสจะได้คุยกับคนที่คุณชอบ แล้วฝึกสถานการณ์นั้นๆ หน้ากระจก ยิ่งเตรียมตัวไปมากเท่าไร ก็จะยิ่งมั่นใจในขณะที่ต่อบทสนทนามากขึ้นเท่านั้น สนุกไปกับมัน แน่นอน ลองพูดแบบที่เป็นจริงที่อยากพูดออกไป แต่ก็ให้ลองพูดในแบบที่ดูบื้อๆ ที่จะทำให้คุณหลุดขำออกมาด้วย ยิ่งเครียดน้อยลง ก็จะยิ่งดูเป็นธรรมชาติเมื่อเวลานั้นมาถึง ใช้เวลาในการสังเกตว่าหน้าจอโน้ตบุ๊คของเขามีรูปอะไรอยู่ หรือวันนี้กินอะไรเป็นอาหารกลางวัน หรือชอบเล่นกีฬาอะไร การรู้รายละเอียดเล็กน้อยแต่สำคัญเหล่านี้จะช่วยเรื่องบทสนทนาในภายหลังได้ คุณจะสามารถพูดอะไรแบบนี้ออกไปได้ไง  "เห็นว่ามีหนังเรื่องนี้อยู่ในโน้ตบุ๊คของเธอ ฉันนี่คอหนังยุค 80 เลยนะ ชอบเรื่องไหนสุดหรอ?" นี่ เพื่อนๆ กับฉันจะไปเตะบอลกันหลังเลิกเรียนอะ นายอยากไปด้วยมั้ย?" หนึ่งในเหตุผลที่คุณกลัวการตกหลุมรักก็คือมันจะไปทำลายความมั่นใจคุณได้ อย่าปล่อยให้อะไรแบบนั้นเกิดขึ้น มันบ้ามากที่จะมาสูญเสียความมั่นใจกับคนๆ เดียว ความมั่นใจในตนเองส่วนใหญ่นั้นจะมาจากการที่คุณรู้สึกกับตัวเองอย่างไร ฉะนั้นให้หาวิธีที่จะเพิ่มความมั่นใจให้ตัวเองก่อนจะไปทำความรู้จักกับคนที่คุณชอบ แล้วคุณก็จะดูน่าสนใจมากขึ้น และยังไม่เจ็บอะไรถ้าหากว่ามีอะไรแย่ๆ เกิดขึ้นอีกด้วย  ดูหน้าไทม์ไลน์เฟสบุคของตัวเอง มีงานวิจัยบอกว่าเพียงแค่ดูหน้าไทม์ไลน์เฟสบุคตัวเองสัก 3 นาทีก็สามารถเพิ่มความมั่นใจในตนเองขึ้นมาได้แล้ว ก็คุ้มที่จะลองอยู่นะ! ใช้เวลากับพ่อ งานวิจัยยังกล่าวอีกว่าเด็กที่ใช้เวลาร่วมกับพ่อในช่วงวัยรุ่น จะเป็นคนมั่นใจในตัวเองมากกว่าคนที่ไม่ค่อยได้อยู่กับพ่อ บางทีการไปเที่ยวกับพ่อสักหลายๆ ชั่วโมงก่อนคุยกับคนที่ชอบอาจเป็นวิธีที่ดีที่สุดก็ได้ หมายความว่าอย่างไรน่ะหรอ? ก็หมายความว่าให้วางตัวอยู่ในจุดที่ไม่สนใจว่าคนที่คุณชอบจะหันมาชอบคุณกลับหรือไม่น่ะสิ ทำไมมันถึงสำคัญนักล่ะ? สำคัญด้วยสองเหตุผลนี้ไง มันจะช่วยให้คุณรับมือกับการโดนปฏิเสธได้ ซึ่งเป็นที่คุณจะต้องเจอในท้ายที่สุด (ถ้าคุณไม่เคยโดนปฏิเสธเลย ก็แปลว่ายังไม่เคยพยายาม) และอีกเหตุผล มันจะช่วยให้ความสัมพันธ์ระหว่างคุณกับคนที่คุณชอบไปในทางที่ดีขึ้น แทนที่จะมองว่าเขาเป็นฮีโร่ที่ช่วยทุกอย่างบนโลกใบนี้ไว้ได้ แต่ให้มองเขาเป็นคนธรรมดา แต่เป็นคนพิเศษก็พอ   หา? กำลังคิดอยู่ล่ะสิ จะทำได้อย่างไรล่ะ? แค่ควบคุมตัวเองยังยากเลย คุณอาจทำไม่ได้ แต่บางครั้ง เราก็คิดถึงคนที่เราชอบมาก และจินตนาการไปถึงชีวิตที่ได้อยู่กับเขา ได้พัฒนาความสัมพันธ์ไปกับเขาโดยคิดไปเอง แล้วจินตนาการนั้นมันก็จะกลายเป็นสิ่งที่ไม่ดี ซึ่งเราไม่สามารถคิดถึงชีวิตที่ไม่มีเขาได้ โดยเขาไม่แม้แต่ที่จะรู้เลยสักนิด ถ้าคุณทำตัวเป็นกลาง ก็จะยิ่งมีความมั่นใจมากขึ้น ซึ่งทำให้มีเสน่ห์ต่อใครหลายๆ คนเลยล่ะ ไม่ต้องไปรู้สึกว่าการโดนปฏิเสธจากผู้หญิงหรือผู้ชายคนใดคนหนึ่งเป็นเรื่องใหญ่นักหรอก ความมั่นใจของคุณนั้นใหญ่กว่าคำปฏิเสธจากคนนั้นอีก ความเป็นส่วนตัวในการพบกันครั้งแรก ควรอยู่ในระดับสถานการณ์ธรรมดาที่ไม่มีผู้คนมากนัก ยกตัวอย่างคือ กลางลานเต้นนั้นไม่ใช่สถานที่ที่ดีสำหรับการคุยกันยาวๆ ได้เลย  ไปหาคนที่คุณชอบระหว่างเวลาพักเที่ยงที่โรงอาหาร ถามเขาหรือเธอว่าขอนั่งข้างๆ ด้วยได้ไหม และเริ่มบทสนทนาได้เลย มันก็ดูตรงๆ ง่ายๆ แบบนี้แหละ คุยกับคนที่คุณชอบในงานเลี้ยง ไม่ว่าจะเป็นงานวันเกิดหรือปาร์ตี้สระน้ำ ถ้าพวกคุณถูกเชิญไปทั้งคู่ ก็มีโอกาสจะได้คุยกันแล้วล่ะ ติดต่อหาเขาหรือเธอผ่านเพื่อนร่วมกัน ถ้าคุณเป็นเพื่อนกับคนที่เป็นเพื่อนเขา/เธอเหมือนกัน ให้ไปหาเพื่อนคนนั้นและเริ่มคุยด้วย รอให้เขามาเพื่อเปิดโอกาสหาอะไรคุยเลย ถ้าคุณเคยแนะนำตัวเองอย่างเป็นทางการไปแล้ว ก็ให้พูดแค่คำง่ายๆ อย่าง "ว่าไง" หรือ "หวัดดี" จำไว้ว่าต้องมองเข้าไปในดวงตาด้วยตอนกล่าวทักทาย คุณจะเผลอพูดอะไรออกมาอีกมากมายโดยไม่ได้ตั้งใจ ถ้าเกิดว่าคุณมองรองเท้าตัวเองตอนพูดว่าหวัดดีน่ะนะ ถามคำถามที่ต้องใช้ความคิด ซึ่งเกี่ยวเนื่องกับสถานการณ์ปัจจุบันอยู่ คำถามที่ถามว่า"ทำไม"และ"อย่างไร"เป็นตัวเลือกที่ดีที่สุด ถ้าหากว่าคุณอยากจะคุยอยู่กับคนที่ชอบนานขึ้นอีกหน่อย มันมักจะพาไปสู่บทสนทนาที่ลึกขึ้น ที่พวกคุณสามารถมีส่วนร่วมกับมันได้ ซึ่งจะดีเลิศมากเมื่อได้คุยกับคนที่ชอบ  จำไว้ว่าพยายามหลีกเลี่ยงคำถามประเภทที่ตอบว่า"ใช่"หรือ"ไม่ใช่" ถ้าคุณถามคนที่ชอบไปว่า "ตอนอยู่แคนาดาได้ไปโรงเรียนหรือเปล่า?" เขา/เธอก็จะไม่ได้ตอบกลับมายาวมากนัก แต่ถ้าถามว่า "ไปโรงเรียนที่แคนาดานี่เป็นยังไงบ้างล่ะ?" ก็จะตอบได้มากขึ้นเยอะ ถามถึงพื้นเพของคนที่ชอบ มาจากที่ไหน พ่อแม่ทำงานอะไร รู้อะไรได้อย่างไร และคำถามอื่นๆ คนเราน่ะชอบพูดเรื่องของตัวเองอยู่แล้ว รวมไปถึงคนที่คุณชอบก็ด้วย หมายถึงให้ถามคำถามเล็กๆ น้อยๆ ขณะที่เขา/เธอเล่าเรื่อง มันจะแสดงให้เห็นว่าคุณสนใจในสิ่งที่เขาหรือเธอพูดอยู่จริงๆ ถ้าคุณมีเรื่องจะเล่าเหมือนกัน ให้รอให้แน่ใจก่อนว่าคนที่ชอบเล่าจบแล้ว ก่อนที่คุณจะเริ่ม และรวบรัดให้สั้นง่ายได้ใจความ เพื่อที่คนที่คุณชอบจะได้ไม่คิดว่าคุณเป็นพวกชอบโอ้อวด ภาษากายนี่เป็นการสื่อออกมาอย่างมากเลยนะ แม้ว่าคุณจะต้องการหรือไม่ก็ตาม บางครั้งร่างกายก็บ่งบอกถึงบางสิ่งที่คุณไม่สามารถช่วยได้ แต่ส่วนใหญ่ ถ้าคุณรู้ว่าร่างกายกำลังบอกอะไรอยู่ คุณก็สามารถแก้ให้ถูกได้ถ้าคุณสังเกตเห็นว่ามันกำลังทรยศคุณอยู่ และนี่คือสิ่งที่ต้องใส่ใจดูมันให้ดี  การมองตา การมองตาและมองไปเรื่อยๆ เป็นการบ่งบอกว่าคุณกำลังสนใจในสิ่งที่คนอื่นพูดอยู่ ทิศทางการหันหน้า การที่หันไปทางคนอื่น หมายความว่าคุณสนใจในสิ่งที่คนอื่นพูด และไม่รู้สึกอาย ยิ้ม การยิ้มบ่งบอกว่าคนอื่นทำให้คุณมีความสุข  จีบด้วยภาษากาย โดยเฉพาะถ้าคุณเป็นผู้หญิง ให้เขี่ยขนตาเล็กน้อย ม้วนเล่นผม หรือแตะไหล่คนที่ชอบ หัวเราะให้กับมุกตลกของเขา/เธอ แม้ว่ามุกนั้นจะไม่ตลก แต่ให้ยิ้มและแสดงอารมณ์ขันออกมาให้ดีที่สุดต่อหน้าคนที่ชอบ ไม่ว่าจะทำอะไรก็ตาม ห้ามเล่นมุกเสี่ยว มันทั้งดูแปลกๆ และไม่ได้ผลเท่าไรอีกด้วย ถ้าคุณเป็นผู้ชายและนึกไม่ออกว่าจะใช้อะไรนอกจากมุกเสี่ยวดี ให้อ่านบทความนี้ดู วิธีเริ่มคุยกับผู้หญิง จริงๆ นะ ถ้าคุณชอบคนธรรมดาๆ การไปอยู่ใกล้ๆ เขาก็ทำให้คุณแทบบ้าแล้ว และเมื่อคุณรู้สึกอย่างนั้น คุณก็มักจะทำเรื่องโง่ๆ ออกมา แต่ช่างมันเถอะ ถ้าคุณพูดสะดุดล่ะก็ ให้พูดว่า "ว้าว นี่พูดไม่เป็นเลยนะเนี่ย ขอเดาว่าเป็นเพราะอยู่ใกล้ๆ คนสวยแบบนี้แน่ๆ" ถ้าคุณสะดุดเท้าตัวเอง แล้วคนที่ชอบมารับพร้อมถามว่า "เป็นอะไรหรือเปล่า?!" ให้พูดตอบไปว่า "โอเคอยู่ นี่นึกว่าจะลงจอดบนพื้นซะแล้ว" ถ้าคุณรู้สึกว่าบทสนทนาไปได้สวย อย่าลังเลที่จะถามว่าคนที่คุณชอบว่างอีกทีเมื่อไร จะเป็นเวลาเล็กน้อยขณะที่พักเที่ยงอยู่จนไปถึงการเดทจริงๆ อย่างกินข้าวดูหนังก็ได้ มันขึ้นอยู่กับความมั่นใจในตนเองของคุณ และสิ่งที่คนที่คุณชอบตอบสนองกลับมาขณะที่คุยกันอยู่ เมื่อคิดว่าถึงเวลาที่คุณจะบอกคนที่ชอบได้แล้วว่ารู้สึกอย่างไร อย่ากังวลที่จะขอเดทเมื่อเจอกันในครั้งหน้า ใช่ว่าการสนทนาครั้งแรกจะเป็นไปได้อย่างราบรื่น ถ้าคนที่คุณชอบดูเนือยๆ เบื่อๆ ให้ถามว่าเกิดอะไรขึ้น บางทีเขาอาจเพิ่งเจอวันที่ร้ายๆ มาก็ได้ หรือไม่ก็อาจกำลังคิดอะไรอยู่ในหัว ถ้าไม่มีอะไรที่จะมาดึงความสนใจของคนที่ชอบได้ และเขาก็ดูเริ่มจะรำคาญคุณแล้ว ให้ขอตัวออกมาให้ไวแล้วค่อยลองใหม่วันหลัง มันเป็นไปได้ที่คนที่คุณชอบจะไม่รู้สึกไปในทางเดียวกับคุณ ถ้าในกรณีที่คุณรับได้ พวกคุณทั้งคู่ก็จะยังคุยกันได้อยู่ แต่ก็ต้องยอมรับให้ได้ว่าจะไม่มีทางเกิดเรื่องความรักระหว่างความสัมพันธ์นี้ขึ้นเลย ไม่มีอะไรแย่ไปกว่าความรู้สึกที่คลุมเครือเมื่อชอบคนที่ไม่รู้เลยว่าคุณชอบอยู่ ถ้าหากว่าคนที่คุณชอบให้สถานะคุณเป็นได้แค่คนที่แอบรัก (เฟรนด์โซน) ก็ให้ยอมรับแล้วเดินหน้าต่อไป
ใช้เวลาสักหน่อยก่อนจะไปหาแล้วคุยกับคนที่คุณชอบ. ทำตัวให้ผ่อนคลายเสียก่อน. คิดก่อนพูด. ทำความรู้จักคนนั้นสักหน่อย. หาหนทางใหม่ๆ ที่จะดึงความมั่นใจออกมา. ทำตัวเป็นกลาง. เข้าไปหาคนที่คุณชอบตอนที่คุณอยู่คนเดียว. แนะนำตัวเอง. ถามเกี่ยวกับตัวคนที่คุณชอบ. อย่าลืมแทรกบ้างตอนที่คนที่ชอบกำลังเล่าเรื่องยาวๆ. ให้ความสนใจกับภาษากาย. ห้ามใช้มุกเสี่ยว! อย่าเครียดมากเกินไป. ชวนเดท. รับรู้ถึงสถานการณ์. รับมือกับคำปฏิเสธอย่างใจเย็น.
https://www.wikihow.com/Talk-to-Your-Crush-Without-Being-Crushed https://www.wikihow.com/Talk-to-Your-Crush-Without-Being-Crushed
Setting the Stage Making Your Move